RESOLUCIÓN do 28 de xuño de 2024 pola que se publican as subvencións concedidas en virtude da Orde do 21 de febreiro de 2024 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais (código de procedemento SA500A).
Consellería de Sanidade — III. Outras disposicións — 29/07/2024

Segundo o artigo 17 das bases reguladoras da dita orde, e de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións serán obxecto de publicación no
Diario Oficial de Galicia
.
Segundo o artigo 3.1 das bases, para o financiamento destas axudas prevese un crédito de un millón douscentos seis mil novecentos corenta e tres euros (1.206.943 €), que se financiarán con cargo aos orzamentos xerais da Comunidade Autónoma de Galicia para o ano 2024. Do dito importe, catrocentos mil euros (400.000,00 €) corresponden á asignación do Plan de acción de saúde mental 2022-2024 para o ano 2024, douscentos corenta e un mil novecentos setenta e tres euros (241.973,00 €) corresponden á asignación tributaria do 0,7 % do IRPF destinado á realización de programas de interese xeral para fins de carácter sociosanitario e o resto, a fondos propios libres.
Unha vez finalizada a fase de avaliación das solicitudes recibidas pola Comisión de Valoración recollida no artigo 13 das bases reguladoras, vista a proposta de resolución formulada e tendo en conta as dispoñibilidades orzamentarias,
Primeiro. Concederlles ás entidades que se relacionan no anexo I as axudas obtidas como consecuencia da aplicación dos criterios de baremación previstos no artigo 14 da orde.
Segundo. Denegar as axudas para as solicitudes que se relacionan no anexo II por esgotamento do crédito.
Terceiro. Denegar a subvención ás solicitudes que se relacionan no anexo III por non acadaren a puntuación mínima exixible.
Cuarto. Excluír as solicitudes que se relacionan no anexo IV, ben por non cumpriren os requisitos ou ben por desistencia.
Quinto. De conformidade co artigo 24 das bases reguladoras, farase un único pagamento anticipado polo importe equivalente ao 100 % da contía outorgada.
Sexto. A data límite de presentación da documentación xustificativa da realización do programa subvencionado, segundo o artigo 25 das bases reguladoras, é o 28 de febreiro de 2025.
Santiago de Compostela, 28 de xuño de 2024
Liña I: proxectos de investimento en melloras nos centros sanitarios e sociosanitarios cuxa actividade principal sexa o desenvolvemento de programas asistenciais e psicosociais en materia de trastornos mentais (incluídos os trastornos adictivos)
Liña II: programas de Intervención comunitaria en persoas con trastorno mental (incluídos os trastornos adictivos)
Liña III: programas de promoción do desenvolvemento de contornas protectoras no ámbito dixital e prevención terciaria en adiccións comportamentais e outras adiccións
Liña IV: programas de incorporación social e fomento do emprego en persoas con trastornos mentais (incluídos os trastornos adictivos)
Liña V: programas de prevención do suicidio e posvención
Liña V: programas de prevención do suicidio e posvención.
Liña I: proxectos de investimento en melloras nos centros sanitarios e sociosanitarios cuxa actividade principal sexa o desenvolvemento de programas asistenciais e psicosociais en materia de trastornos mentais (incluídos os trastornos adictivos)
Liña II: programas de intervención comunitaria en persoas con trastorno mental (incluídos os trastornos adictivos)
Liña III: programas de promoción do desenvolvemento de contornas protectoras no ámbito dixital e prevención terciaria en adiccións comportamentais e outras adiccións
Liña IV: programas de incorporación social e fomento do emprego en persoas con trastornos mentais (incluídos os trastornos adictivos)
Liña V: programas de prevención de suicidio e posvención